A Tanács határozata
(2003. december 17.)
az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló 95/408/EK határozatnak a hatálya meghosszabbítása tekintetében történő módosításáról
(2003/912/EK)
AZ EURÓPAI UNIÓ TANÁCSA,
tekintettel az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [1], és különösen annak 9. cikkére,
tekintettel a Bizottság javaslatára,
mivel:
(1) A 95/408/EK határozat 2003. december 31-én lejár.
(2) A Bizottságnak az emberi fogyasztásra szánt állati eredetű termékek hatósági ellenőrzésére vonatkozó különös előírások megállapításáról szóló európai parlamenti és tanácsi rendeletre [2] ("a hatósági ellenőrzésről szóló rendelet") irányuló javaslata egy új eljárást ír elő a harmadik országok létesítményei jegyzékének megállapítása tekintetében, amely a 95/408/EK határozat rendelkezései helyébe lép.
(3) A 95/408/EK határozat hatályát meg kell hosszabbítani e határozat lejárta és a hatósági ellenőrzésről szóló rendelet hatálybalépése közötti időtartam áthidalása érdekében.
(4) A 95/408/EK határozatot ezért megfelelően módosítani kell,
ELFOGADTA EZT A HATÁROZATOT:
1. cikk
A 95/408/EK határozat 9. cikkében a "2003. december 31-ig" időpont helyébe a "2005. december 31-ig" időpont lép.
2. cikk
Ennek a határozatnak a tagállamok a címzettjei.
Kelt Brüsszelben, 2003. december 17-én.